ועדת הכלכלה, כנסת 20, פרוטוקול מספר 530, 2017-06-27 09:30

יעקב פרי: טוב, רבותי, אני מתכבד לפתוח ישיבת ועדת הכלכלה, 27 ביוני 2017.

יעקב פרי: הנושא הראשון שנדון, מתוך שני נושאים שננסה לכסות הבוקר, זה תקנות הנמלים (ניהול התעבורה הימית), התשע"ז-2017.

יעקב פרי: בתחילת הדיון אני מבקש להעלות, גברתי מנהלת הוועדה וגברתי היועצת המשפטית, בקשה לדיון חדש, לנושא חדש, לגבי סעיף 12, אותו סעיף שבו נקבעים תנאי הסף של רב-חובל של הנמל, שבנוסח המקורי דיברנו על כך שצריך להיות לו 24 חודש, ואני מבין שהגיעו להסכמות אחרות של 12 חודש.

יעקב פרי: אז אני מעלה קודם כול להצבעה את בקשתי לדיון מחודש.

יעקב פרי: מי בעד?

יעקב פרי: בעד הבקשה – פה אחד

יעקב פרי: אתה לא צריך לזה להצביע, וקנין ואני צריכים להצביע ושנינו קבענו.

יעקב פרי: אז מי רוצה להתייחס לזה?

יעקב פרי: אדוני הרב-חובל?

<יגאל מאור: כן, יגאל מאור, מנהל רשות הנמלים.

יעקב פרי: בבקשה.

<יגאל מאור: בנוסח הראשוני הכנסנו 24 חודשי ניסיון בתור קברניט, חודשי ניסיון רצופים בים.

<יגאל מאור: והתברר לנו שבגלל המצוקה באנשי ים ובקברניטים מנוסים, אנחנו שמים תקנה שכמעט הציבור לא יכול לעמוד בה.

<יגאל מאור: לכן ביקשנו להוריד את הרף ל-12 חודשים, בתקווה ששם כן נצליח למצוא מועמדים מתאימים לתפקידים האלו.

יעקב פרי: האם יש למישהו הערות או התנגדויות?

יעקב פרי: אם אין - לוועדה אין עמדה נגד או בעד.

יעקב פרי: אם אתם חושבים, אנשי המקצוע, ש-12 חודשי ניסיון מספיקים, מבחינתנו זה מקובל, וכך נקבע את סעיף 12.

יעקב פרי: את רוצה לקרוא אותו?

יעקב פרי: כן, מרב, בבקשה.

<מרב תורג'מן: רק אציין, שהמספור פה השתנה ביחס למספור בדיון הקודם.

<מרב תורג'מן: כותרתה של התקנה שעליה אתה מצביע הייתה תפקידי רב חובל הנמל.

<מרב תורג'מן: מדובר על סעיף קטן (ג): לא ימלא אדם תפקיד של רב חובל נמל אלא אם כן הוא בעל הסמכה של רב חובל לאניית צי סוחר לפי תקנות הימאים, ושירת בפועל כרב חובל של אניית צי סוחר 12 חודשים מצטברים לפחות.

יעקב פרי: אז אנחנו יכולים להצביע על סעיף 12.

יעקב פרי: מי בעד?

יעקב פרי: בעד סעיף 11 – פה אחד

יעקב פרי: סעיף 12 אושר.

יעקב פרי: הדיון על הבקשה גם הוא אושר וטופל, ואנחנו יכולים ישר להמשיך מאיפה שהפסקנו.

יעקב פרי: גברתי, תסבירי.

<מרב תורג'מן: אז אזכיר שבדיון הקודם הוועדה דנה בתקנה שהייתה 14, היום היא 13, שכותרתה: יומן תצפית.

<מרב תורג'מן: עלתה השאלה: למשך כמה זמן ראוי שאותו יומן יישמר?

<מרב תורג'מן: רשות הספנים והנמלים באה עם הצעה לשמור את יומן התצפית למשך שבע שנים.

יעקב פרי: גם פה אני מבין שישנן הסכמות.

יעקב פרי: שאלנו את עצמנו למה דרושות שבע שנים.

יעקב פרי: אז אם מישהו רוצה רק להסביר לנו לאינטליגנציה הכללית, למה לא תשע או לא חמש.

<יגאל מאור: לקחנו מספר שנהוג בכל מיני נהלים - - - אחרים.

יעקב פרי: הבינותי.

יעקב פרי: אני מניח שלאף אחד מהנוכחים אין בעיה עם העניין?

יעקב פרי: אז אנחנו יכולים גם את השבע שנים לאשר, נכון, מרב?

<מרב תורג'מן: כן.

<מרב תורג'מן: אם כך, רק אציין איזושהי הערת נוסח.

<מרב תורג'מן: בסעיף קטן (ד) של אותה תקנה מדובר על: לעניין תקנה זו, "מפקח" – עובד הרשות שהממונה על הנמלים מינהו למפקח על – ואבקש להוסיף את המילים – ביצוע הוראות תקנה זו.

יעקב פרי: בסדר, אין לכם בעיה עם זה?

יעקב פרי: אוקיי.

<מרב תורג'מן: אז אם כך, אנחנו יכולים להעלות להצבעה את התקנה שעניינה יומן תצפית.

יעקב פרי: שזה סעיף?

<מרב תורג'מן: כרגע היא תקנה 13.

<מרב תורג'מן: לפי הנוסח שמונח בפני חברי הוועדה היא תקנה 13.

<בילי בירון: השינוי המספור - - -

<מרב תורג'מן: המספור – נעשה בהתאמה.

<בילי בירון: בסדר.

יעקב פרי: כן, זה ברור.

יעקב פרי: טוב, מי בעד?

יעקב פרי: בעד תקנה 13 – פה אחד

יעקב פרי: אושר.

יעקב פרי: ואנחנו יכולים להמשיך בהקראה – מאיפה?

<מרב תורג'מן: אז רק, שוב, אזכיר שגם בדיון הקודם תקנה 15, שהיא היום 14, שעניינה איוש התצפית, הוקראה עד סעיף קטן (ג) שבה.

<מרב תורג'מן: הדיון נפסק בשאלת ההכשרה, שאלת מימון ההכשרה.

<מרב תורג'מן: ההצעה הייתה שבסוף פסקה (2) תהיה תוספת שעניינה שההכשרה לא תהיה על חשבון אותו האדם.

יעקב פרי: שאני מבין שגם זה היו איזה שיקולים.

<מרב תורג'מן: בדיוק.

יעקב פרי: וירדנו מזה, נכון?

<מרב תורג'מן: כן.

<מרב תורג'מן: אז נשמח לשמוע בעניין הזה גם את עמדת רשות הספנות וגם את משרד המשפטים.

יעקב פרי: בבקשה.

<יגאל מאור: לבקשת יושב-ראש איגוד קציני הים, קצין מכונות ראשי אבי לוי ביקש להוריד את הנושא הזה, כדי לא להגיע למצב שאדם לא יוכל לעשות את ההכשרה הזאת כמו שצריך.

<יגאל מאור: ומבחינתנו הסכמנו להוריד את זה.

<יגאל מאור: אני מבין שמשרד המשפטים, שגם היה בין היוזמים של הנושא, גם כן מסכים אתנו.

יעקב פרי: הסכים.

יעקב פרי: ואז אנחנו מוחקים את - - -

<מרב תורג'מן: הנושא הזה מופיע פעמיים, הוא מופיע גם בהוראות המעבר, גם לעניין המימון.

יעקב פרי: אז אנחנו מוחקים אותו גם פה וגם שם?

<מרב תורג'מן: גם פה וגם שם.

<מרב תורג'מן: מן הסתם יציינו את זה כשנקריא את תקנה 20.

יעקב פרי: טוב, על מחיקה אנחנו לא צריכים להצביע.

<מרב תורג'מן: אבל כן אשמח לשמוע את עמדת משרד המשפטים בכל זאת, מדוע הייתה הדרישה הזו, ומדוע אתם חוזרים בכם מהדרישה הזו.

יעקב פרי: בבקשה, משרד המשפטים.

יעקב פרי: למרות שאתה חביב ומוכר, הפרוטוקול לא זוכר אותך, אז תגיד רק.

<דרור וגשל: דרור וגשל ממשרד המשפטים.

<דרור וגשל: המקור של התקנה היה בהגנה על העובדים.

<דרור וגשל: דרישת ההכשרה הזאת, שנוספה פה, לא רצינו שתבוא על חשבון העובד.

<דרור וגשל: מהדיון שנערך פה פעם שעברה בוועדה, העובדים באו אלינו וטענו שההוספה הזאת פוגעת בהם, גם כי הם לא יוכלו לעשות את ההכשרה בלי המעסיק, כי בעצם התקנה כרגע אומרת: ובלבד שהיא תהיה על חשבון המעסיק.

<דרור וגשל: כלומר, נוצר מצב אבסורדי בעצם - - -

יעקב פרי: מהן האלטרנטיבות שלא על חשבון המעסיק?

<קריאה: הוא יעשה את זה באופן פרטי.

יעקב פרי: באופן פרטי?

יעקב פרי: וזה מקובל, זה קורה מעשית?

<מוריס מור: כן.

<מוריס מור: תאר לעצמך - - -

<דרור וגשל: אבל מה שיותר חשוב, מה שהבנו, שיש בסך הכול בית-ספר אחד למקצועות הלימוד הימי, לומדים שם ימאים.

<דרור וגשל: ומה שקורה בעשרות השנים האחרונות, שהלימודים שם הם על חשבון המעסיק.

<דרור וגשל: כלומר, אנשים שם לא לומדים באופן פרטי.

<מוריס מור: מוריס מור, רב חובל נמל אשדוד.

<מוריס מור: גם נתב.

<מוריס מור: תאר לעצמך שמעסיק מסוים לא רוצה לשלוח עובד מסוים לקורס הזה בגלל נקמנות, בגלל מנהל נקמן, מסיבה כלשהי.

יעקב פרי: לא יכול לקרות אצלנו.

<מוריס מור: אז צריך לתת הזדמנות לבן-אדם שיעשה את זה בעצמו.

יעקב פרי: הבנתי.

יעקב פרי: אבל בכל מקרה הוא יצטרך לבוא עם התעודות המתאימות.

<מוריס מור: בהחלט.

יעקב פרי: טוב, לנו אין שום בעיה עם זה, אנחנו יכולים למחוק בשני המקומות.

<מרב תורג'מן: אז אם כך, אני מציעה שעורכת-הדין בירון תמשיך את ההקראה עד לסיום תקנת איוש התפקיד, ואז תעמיד את זה להצבעה.

יעקב פרי: בבקשה.

יעקב פרי: איפה את מקריאה?

יעקב פרי: איזה סעיף?

<בילי בירון: להתחיל מאיזו תקנה?

<מרב תורג'מן: פסקה (3).

<מרב תורג'מן: ב-(ג)(3).

יעקב פרי: מנהל משמרת.

יעקב פרי: אני מבין שזה מקובל על כולם.

<קריאה: לא.

יעקב פרי: בבקשה, אדוני.

יעקב פרי: רק שמך ותוארך.

<אבי לוי: אבי לוי, יו"ר האיגוד הארצי לקציני ים.

יעקב פרי: בבקשה, אבי.

<אבי לוי: אני רוצה להתייחס לתנאי הסף, והחשיבות של תנאי הסף לעניין איוש התצפית.

<אבי לוי: התצפית הופכת להיות גורם מאוד מכריע בתעבורה הימית.

<אבי לוי: אוניות גדולות, שני נמלים, צריך לדעת חוקי דרך, צריך בן-אדם עם אחריות.

<אבי לוי: ובאמת נקבע שלהיות תצפיתן או להיות אחראי משמרת, צריך תעודת הסמכה של קצין משמרת בכיר.

<אבי לוי: רק להיות בעל תעודה כזאת, אתה צריך לפחות 2,200 שעות הכשרה עיונית.

<אבי לוי: אחר כך אתה צריך להיות איזה שנה ברציפות לפחות על פיקוד של אנייה בלב ים.

<אבי לוי: ואז קובעים שאלה תנאי הסף.

<אבי לוי: אבל מה?

<אבי לוי: בהמשך כתוב, שאת התפקיד הזה יוכל לאייש חובל גוררת.

<אבי לוי: תנאי הסף של חובל גוררת שונים וירודים לחלוטין ממה שאמור להיות לתצפיתן.

<אבי לוי: ואז אני שואל את עצמי: למה צריך את זה?

<אבי לוי: כי חובל גוררת יכול היום להיות מישהו - - - בגוררת, ואולי אפילו לא הפליג מעולם.

<אבי לוי: ולחובל גוררת אסור לקחת את הגוררת מנמל הבית שלו לחיפה, כי הוא לא מכיר את חוקי הדרך.

<אבי לוי: ועכשיו להגיד שבן-אדם כזה, בגלל שהוא עובד נמל, הוא יוכל להיכנס לכובע של תצפיתן, ולקחת תפקיד שהוא כל כך מהותי.

<אבי לוי: אני חושב שזה עושה אנומליה.

<אבי לוי: אם היו מחליפים את המילה חובל גוררת ברב-חובל גוררת, שזו משמעות אחרת מבחינת ההסמכה, אז יש מקום להגיד שרב-חובל גוררת יוכל לאייש את זה.

יעקב פרי: הבנתי.

יעקב פרי: מה אתם אומרים?

<יגאל מאור: רק לתקן כמה דברים.

<יגאל מאור: קודם כול, חובל בכיר לעולם לא היה בפיקוד של אנייה.

<אבי לוי: לא פיקוד.

<אבי לוי: בגשר הפיקוד במשמרת.

<יגאל מאור: מעולם לא היה בפיקוד של אנייה.

<יגאל מאור: הרבה אנשים יש בגשר פיקוד, כולל גם מבקרים ואורחים.

<אבי לוי: אבל אנשים היו באחריותו.

יעקב פרי: רגע, שנייה, תן לו לסיים, ואתן לך.

<יגאל מאור: הסברתי כבר את הנושא הזה בבוקר.

<יגאל מאור: קודם כול, חובל גוררת הוא לא דירוג, חובל גוררת הוא קצין לכל דבר, כשמו כן הוא.

<יגאל מאור: נכון הוא שבעבר, מכל מיני סיבות, היו כל מיני הקלות שנתנו לכל מיני אנשים, שלא היו מרקע מתאים, להגיע לדרגה הזאת.

<יגאל מאור: הדרגה הזאת הולכת, אנשים מהסוג הזה בלי רקע הולכים ונעלמים מהנוף.

<יגאל מאור: ודרגת ההסמכה לחובל גוררת היא ארוכה מאוד, אין טעם לקרוא פה את כל הפרמטרים, זה לא הדירוג.

<יגאל מאור: יש מה שנקרא מלח כשיר גוררת שזה דירוג, מכונן גוררת זה דירוגים.

<יגאל מאור: מה שחשוב בסיפור הזה זה שחובל גוררת זה אדם שמכיר את הנמל על בוריו.

<יגאל מאור: הוא מכיר כל רציף וכל - - -

יעקב פרי: אתה טוען שטענתו של אבי לגבי החובל איננה – זאת אומרת, חובל מבחינתך זאת סמכות מספקת.

<יגאל מאור: כן, בהחלט כן.

יעקב פרי: הבנתי.

יעקב פרי: תגובתך?

<אבי לוי: הוא אמר שחובל גוררת זה הסמכה.

<אבי לוי: שיגיד אם זו הסמכה של קצין ימי.

יעקב פרי: זה מה שהוא אומר.

<יגאל מאור: כן, זו הסמכה.

<אבי לוי: אז - - - שזה הסמכה של קצין ימי?

<אבי לוי: יש פה רב-חובל - - -

<מוריס מור: אני יכול להגיד את זה.

<מוריס מור: יש חובל גוררת שהוא קצין ימי, ויש חובל גוררת שצמח מדרגות בשטח, והוא לא קצין ימי, מעולם הוא לא שרת - - -

יעקב פרי: אולי נפתור את זה על ידי שנכתוב בפסקה הבאה, איפה שכתוב החובל, נכתוב:

יעקב פרי: חובל ימי שהוא קצין ימי או משהו כזה.

<מוריס מור: חובל גוררת שהינו קצין ימי – מצוין.

<יגאל מאור: חובל גוררת בעל הסמכה מתאימה.

<אבי לוי: לא, לתפקיד קצין.

<מרב תורג'מן: מה זה הסמכה מתאימה?

<אבי לוי: בדיוק, לקצין.

<יגאל מאור: הסמכה לחובל גוררת.

יעקב פרי: אבל למה שלא תכתבו חובל גוררת שהוא קצין ימי?

<מרב תורג'מן: אבל מה קורה עם האנשים שכרגע מכהנים בתפקיד?

<יגאל מאור: הם הולכים ומתמעטים.

<יגאל מאור: אלה אנשים מאוד מבוגרים.

<מרב תורג'מן: אין בעיה, אבל עדיין צריך להתייחס אליהם.

יעקב פרי: כן, אבל עדיין, ברגע שיש אחד - - -

<יגאל מאור: אגיד לך מה חשוב לי.

<יגאל מאור: בתצפיתן, אגב, רק להגיד שהקריטריונים האלה נקבעו לא על ידינו אלא נקבעו על ידי ועדת סיפון שמורכבת מרבי-חובלים ונתבים.

יעקב פרי: רב-חובל מאור, אנחנו יושבים פה עכשיו, התקנות צריכות להיות תואמות, קודם כול, למצב הנוגע בשטח.

יעקב פרי: ובסופו של דבר לענות על מצב שבו חובל שאיננו קצין לא מוסמך לעשות את המטלה הזאת.

<יגאל מאור: אבל מה שאני אומר שהוא כן קצין.

<יגאל מאור: אקרא מה זה חובל גוררת.

<יגאל מאור: חובל גוררת כתוב, שהוא שרת במשך 33 חודשים במחלקת סיפון של גוררת או אנייה, מתוכן תשע חודשים לפחות במחלקת סיפון של אנייה, ועבר בהצלחה התמחויות ובחינות של חובל גוררת.

<יגאל מאור: בדיוק כמו שיש חובל גם באוניות, יש מה שנקרא חובל משמרת.

<יגאל מאור: זו ההגדרה.

<יגאל מאור: וזה קצין.

<יגאל מאור: יש חובל משמרת ויש חובל בכיר.

<יגאל מאור: כמו שיש חובל משמרת וחובל בכיר, יש חובל גוררת.

<יגאל מאור: עצם המילה חובל זה קצין.

יעקב פרי: אבל אם נכתוב לטענה של אבי, נוסיף לחובל, אם לא קצין, לפחות בעל הסמכה, עומד בקריטריונים, לא יודע.

<יגאל מאור: הוא בעל הסמכה.

יצחק וקנין: מה שאני מבין, גם ככה זה לא יעזור.

<מוריס מור: יגאל - - - בעל הסמכה של קצין בצי.

<יגאל מאור: חזרתי ואמרתי מקודם, הקריטריונים האלה, שאנחנו כרגע מדברים בהם, נדונו בוועדת סיפון, שישבו בה אנשי ים, לא השתתפתי בוועדה.

<יגאל מאור: אנשי ים אחרי דיונים מאוד ארוכים הגיעו לדבר הזה.

<יגאל מאור: נכון להיום בבוקר הגיעו עם הבקשה לשינוי הזה.

<יגאל מאור: אני יכול להביא את זה לוועדה עוד הפעם, שידונו בנושא הזה.

<אבי לוי: אני חבר בוועדה, אני לא זוכר דיון כזה.

יעקב פרי: נפתור את הכול, רק נעשה את זה בניחותא ובהבנה.

יעקב פרי: רב-חובל מאור, אתה טוען שחובל - - -

<יגאל מאור: חובל בעצם המילה הוא קצין.

יעקב פרי: ואתם טוענים שחובל הוא לא בהכרח קצין.

<אבי לוי: נכון.

<אבי לוי: ויש כאלה.

<אבי לוי: הנה, אומר לך רב-חובל הנמל שהוא נתב: יש כאלה למכביר.

<מרב תורג'מן: יש כאלה שמכהנים כרגע בתפקיד?

<אבי לוי: כן.

<מרב תורג'מן: אבל אתה רוצה למנוע מהם להיות תצפיתן?

<אבי לוי: כן, כי אני חושב שאם לתפקיד יש ייעוד מקצועי - - -

<מרב תורג'מן: מה הם עשו עד יום?

<מרב תורג'מן: הם כן - - -

<אבי לוי: לא, הם רק גוררת.

<מרב תורג'מן: והם לא עשו עבודות של תצפיתן?

<אבי לוי: מה פתאום?

<אבי לוי: בכלל זה ג'וב אחר לגמרי.

<אבי לוי: הם נהגו את הגוררת.

<אבי לוי: ותצפיתן זה מגדל הפיקוח של כל הנמל.

<יגאל מאור: היתרון בעובד נמל, כרגע מבחינתי חובל גוררת, ובגלל זה ההתעקשות שלנו, זה בגלל העובדה שהאיש הזה מכיר את הנמל בעצם העובדה שהוא כבר שנים עובד בנמל.

<יגאל מאור: הוא מכיר את הנהל על בוריו, כל קצה וקצה בנמל.

<יגאל מאור: לכן מבחינתי אדם כזה, מבחינת הבטיחות בנמל, שמכיר את הדמויות - - -

יעקב פרי: אבל אתה מסכים שהוא לא יכול להיות תצפיתן?

<יגאל מאור: הוא יכול.

<יגאל מאור: הוא יעשה קורס והוא יהיה תצפיתן.

<דרור וגשל: לא, מה זאת אומרת, מה זה יכול?

<דרור וגשל: אחרי שהוא עבר הכשרה מתאימה.

יעקב פרי: ברור, ברור.

<מרב תורג'מן: אבל לא רק זה, הרי דרישת התקנה היא שהוא 24 חודשים לפחות בתפקיד תצפיתן.

<מרב תורג'מן: אז איך אתה אומר שהוא - - -

<אבי לוי: לא, הוא יכול במכרז להיות תצפיתן.

<אבי לוי: לאחראי משמרת - - -

<דרור וגשל: בפועל הם לא עושים את אותו תפקיד.

<דרור וגשל: הם יכולים לעשות.

<אבי לוי: הוא יכול לבוא לתצפיתן.

<יגאל מאור: הוא אומר, הוא היה כבר תצפיתן 24 חודשים.

<יגאל מאור: אבל זה תנאי - - -

<מרב תורג'מן: אסור לו להיות תצפיתן - - -

<אבי לוי: סליחה, חובל גוררת מעולם לא היה תצפיתן, הוא נהג את הגוררת.

<אבי לוי: תצפיתן זה מגדל הפיקוח.

<אבי לוי: אם ייפתח מחר מכרז לתצפיתן, יבוא חובל הגוררת, יגיד: אני לא קצין, ואני רוצה להיות תצפיתן.

<אבי לוי: אנחנו באים, איגוד מקצועי בא בראייה מקצועית, שמצד אחד אתה דורש לתפקיד תנאים סופר דופר של הכשרה, ומהצד האחר אתה אומר: זה לא נורא אם יבוא מישהו שאין לו את ההכשרה.

יעקב פרי: אנחנו לא מבינים למה הם לא יכולים להתמודד - - -

<מרב תורג'מן: יש לי קושי.

יעקב פרי: אז תסבירי מה הקושי.

יעקב פרי: תנסה להבין.

<מרב תורג'מן: יש כאן איזשהו קושי שצריך להבין אותו, מדוע למנוע מאותם אנשים להתמודד על התפקיד הזה של תצפיתן?

<מרב תורג'מן: אני מתקשה להבין את זה.

<אבי לוי: אסביר לך.

<אבי לוי: לתצפית יש תפקיד מקצועי סופר חשוב.

<אבי לוי: כל התעבורה הימית בשני הנמלים, אוניות גדולות, צריך ידע ימי.

<אבי לוי: בא משרד התחבורה ואומר: מי שיעבוד בתצפית צריך להיות קצין משמרת בכיר.

<אבי לוי: קצין משמרת בכיר זה 2,200 שעות הכשרה, עבודה בפיקוד.

יעקב פרי: הבנתי, שמעתי.

<מרב תורג'מן: אבל זו שאלה מקצועית - - - אם לעמדת הרספ"ן הוא עומד בתנאים - - -

יצחק וקנין: אני רוצה להבין משהו, שהוא חשוב לצורך העניין.

יצחק וקנין: מדברים פה על איזה סף של שעות שהוא חייב להיות, 2,000 שעות.

יצחק וקנין: אני שואל: אותו אחד שעובד בנמל יש לו את ה-2,000 שעות?

<אבי לוי: אין לו כלום בקצינים.

<אבי לוי: אין לו בכלל את זה.

<אבי לוי: יש לו בתפקיד אחר.

<מרב תורג'מן: אם אין לו את זה - - -

<יגאל מאור: אני לא מבין מה זה נקרא - - -

<אבי לוי: לא.

<אבי לוי: אבל - - -

<דרור וגשל: שנייה.

<דרור וגשל: לא אמור להיות מצב אחר.

<דרור וגשל: אבל - - -

יעקב פרי: בפועל יש מצב כזה.

<דרור וגשל: לא, רגע.

<דרור וגשל: מה זה יש מצב כזה?

<דרור וגשל: בפועל יש אנשים שלא עשו את המבחנים לצורך קבלת דרגת הקצונה, וכתוצאה מאיזשהו כנראה תיקון בתקנות – יגאל, תתקן אותי איפה שאני טועה – שנתן להם איזשהו "גרייס" ואמר:

<דרור וגשל: למרות שלא קיבלתם, מכוח כנראה איזושהי הוראת מעבר, הם קיבלו את ההסמכה להיות חובל גוררת.

<מרב תורג'מן: ועכשיו אתה רוצה למנוע מהם לעשות את התפקיד של התצפיתן.

<דרור וגשל: רגע, לא, לא, לא.

<דרור וגשל: את אותם אנשים שקיבלו את ההסמכה מכוח הוראות המעבר, מה שיגאל אומר, אין לנו שום בעיה שהם ימשיכו ויהיו תצפיתנים.

<דרור וגשל: הם מתנגדים לזה.

<דרור וגשל: אבל לעתיד, מכאן להבא, וכבר כך הרבה שנים בפועל, אין דבר כזה שיש חובל גוררת שהוא לא קצין.

יעקב פרי: אולי נתקן את זה על ידי - - -

<מרב תורג'מן: לגבי אותם אנשים שמכהנים - - -

יעקב פרי: בדיוק.

יעקב פרי: אנחנו צריכים לתת גם תשובה - - -

<אפרים גלסברג: אפשר להביא דוגמה על מה אנחנו מדברים.

יעקב פרי: רבותי, בינתיים אני מנהל את הישיבה הזאת.

יעקב פרי: אולי נמצא ניסוח שלא יפגע באנשים שמשרתים עכשיו, גם אם נשארו אחד או שניים, והתקנות האלה ימנעו אנשים שלדע

יעקב פרי: תכם לא צריכים להיות תצפיתנים בעתיד.

<דרור וגשל: אנחנו לא הבעיה.

<דרור וגשל: הדרישה היא מהם.

יצחק וקנין: הפוך, הפוך.

<דרור וגשל: אנחנו מסכימים לתת להם, לא לפגוע בהם, ושהם ימשיכו, יוכלו להיות תצפיתנים.

<דרור וגשל: הם מבקשים שמי שלא קצין לא יוכל להיות מנהל משמרת.

יעקב פרי: הבנתי.

<דרור וגשל: אבל יש כאלה בפועל שכבר קיבלו את ההסמכה והם חובלי גוררת.

יעקב פרי: יודעים כמה או לא יודעים כמה?

<אבי לוי: הוראות המעבר שהוא מדבר מדברים על מי שכרגע בתצפיתן, הם לא מדברים על מישהו שכרגע בכלל בגוררת.

<אבי לוי: כל הוראות המעבר אומרים: יש אנשים תצפיתנים, שאנחנו לא רוצים לפגוע בהם.

<אבי לוי: אנחנו מדברים על מישהו שבכלל משרת במקום אחר, כגוררת ולא בתצפית - - -

<יגאל מאור: אם אני יכול להגיד את זה במילים ארציות - - -

<אבי לוי: אמרנו את דברינו לפרוטוקול.

<אבי לוי: ירצה מישהו לקבוע - - -

יעקב פרי: בסדר.

<אפרים גלסברג: אם אפשר לתת דוגמה.

<אפרים גלסברג: מדובר במגדל הפיקוח של הנמל, שם יש אנשים שזה המקצוע שלהם.

<אפרים גלסברג: בנתב"ג יש גם נהג אוטובוס, הוא מכיר כל פינה בשדה.

<אפרים גלסברג: האם הוא יכול - - -

יעקב פרי: לא, הוא לא יכול להיות - - -

<אפרים גלסברג: אין לו את ההכשרה.

<אפרים גלסברג: זה בדיוק העניין.

יעקב פרי: ברור.

<אפרים גלסברג: חובל גוררת זה מישהו שלא עבר הכשרה מלאה, עבר איזושהי הכשרה בתוך המנהל, הוא יודע לנהוג את האוטובוס בין המסלולים, לא ניתן לו להיות מנהל - - -

<דרור וגשל: זה לא רלוונטי.

<דרור וגשל: מי שהוא חובל גוררת, כדי להיות תצפיתן צריך לעבור הכשרה.

<דרור וגשל: זה לא - - -

<יגאל מאור: רציתי להגיד, במילים ארציות זה מתי מעט הקצינים בצבא הגנה לישראל שלא עברו את בה"ד 1 וקיבלו דרגת קצונה בצורה כזאת או אחרת.

יעקב פרי: יש בודדים כאלה.

<יגאל מאור: עכשיו, הבודדים האלה, בין אם זה בגלל שהם היו מצטיינים או בין בגלל שהם קיבלו בדרך אחרת, יש עדיין כאלה כמה שנמצאים בתור חובלי גוררת.

<יגאל מאור: רוב חובלי הגוררת זה אנשים שעברו קורס מאוד ארוך, היו צריכים לעמוד במבחני הסמכה וקיבלו את התואר חובל.

<יגאל מאור: חובל במשמעותו הוא קצין.

יעקב פרי: אוקיי.

יעקב פרי: עכשיו, מה שאני אומר בדבר הזה, שמעבר לזה, מדובר פה בתקנה הזאת על הנושא של מנהל משמרת.

יעקב פרי: זה לא נהג אוטובוס, כמו שטוען עורך-דין גלסברג, זה מנהל אוטובוס שישב 24 חודש במגדל הפיקוח ולמד את התפקיד של פקח.

יעקב פרי: ורק אז הוא יכול להתמודד על תפקיד מנהל משמרת.

יעקב פרי: מה שאנחנו אומרים, שאנחנו לא רוצים לקפח בדבר הזה את האנשים שהם קצינים - - -

יעקב פרי: כך נשאיר את זה.

יעקב פרי: השאלה אם לא צריך להוסיף בכל זאת: שהוא קצין או משהו כזה.

<מרב תורג'מן: ההסמכה גם אומרת - - -

יעקב פרי: הסמכה היום שהוא לא.

יעקב פרי: הבנתי.

יעקב פרי: הם אומרים שלא.

<אבי לוי: לא, ממש לא.

<אבי לוי: הוא הקריא.

יעקב פרי: בסדר.

<מרב תורג'מן: אבל עדיין, אני חושבת שצריכה להיות איזושהי אי נוחות, למנוע מאותם אנשים שלכאורה עומדים בתנאי הסף היום להתמודד על התפקיד הזה.

<אבי לוי: אז אפשר להגדיר, שמי שהיום – ההוראה הזאת לא תפגע באלה שמועסקים כיום.

<אבי לוי: אין בעיה.

<אבי לוי: אנחנו לא פוגעים.

<דרור וגשל: כתוב רב-חובל.

<דרור וגשל: מי שהוא רב-חובל הוא רב-חובל.

<אבי לוי: לא, רב-חובל הוא קצין.

<דרור וגשל: סליחה, לא רב-חובל – חובל גוררת.

יעקב פרי: תקשיב, חובל גוררת, הבעיה היא עם חובל גוררת.

יעקב פרי: לא רב-חובל, חובל גוררת.

<דרור וגשל: חובל גוררת, סליחה.

יעקב פרי: חובל גוררת – אומרים אנשי האיגוד, שיש חובלי גוררת שעם השנים הפכו להיות מה שהם.

<אבי לוי: וגם בעתיד יהיה.

יעקב פרי: וכנראה גם יהיה בעתיד.

<יגאל מאור: לא.

יעקב פרי: אם אנחנו מאשרים את זה, לא יהיה בעתיד.

יעקב פרי: אנחנו צריכים לשמור על אלה הקיימים עד שהם יפרשו.

<אבי לוי: נכון.

<אבי לוי: להחריג את אלה שלא בהסמכת קצינים והם מועסקים היום.

יעקב פרי: נכון, נכון.

יעקב פרי: אוקיי.

<אבי לוי: אם לא תהיה החרגה, אז זה גם בעתיד יהיה.

יעקב פרי: אתה חושב?

<אבי לוי: כן, כי התקנות לא מחייבות שחובל גוררת יהיה קצין.

<יגאל מאור: לא יכול להיות, אני חוזר עוד הפעם.

יעקב פרי: לא יכול להיות, כי תראה מהם התנאים שנדרשים כאן:

יעקב פרי: ניסיון 24 ותצפיתן - - -

<אבי לוי: לא, אם יבוא עכשיו חובל גוררת, מחר יתקבל חובל גוררת שאינו קצין.

יעקב פרי: קיים.

<אבי לוי: חובל גוררת שאינו קצין בעוד שנה יבוא לנמל.

<אבי לוי: הוא יכול להיות חובל גוררת שאינו קצין.

יעקב פרי: לא.

<אבי לוי: כן.

יעקב פרי: חובל גוררת כן, אבל הוא לא יכול ללכת מעבר לזה.

<אבי לוי: לא, אם לא נחריג, הוא גם יוכל לבוא.

<אבי לוי: אם אתה לא מחריג בזמן, אתה משאיר את זה פתוח גם לעתיד.

יעקב פרי: הבינותי.

יעקב פרי: מה דעתכם שנחריג שזה לא יהיה אלא על הקיימים היום?

<אבי לוי: עד למועד אישור התקנות.

יעקב פרי: עד למועד אישור התקנות.

יעקב פרי: מה אכפת לנו?

<יגאל מאור: לא, בסדר גמור, לא יהיה בעתיד.

<אבי לוי: אין בעיה, אז בוא נחריג את זה.

<קריאה: מה להחריג?

<דרור וגשל: אוקיי, שוב, מבחינה משפטית, ומרב תסכים אתי, מה שכתוב עכשיו מעגן בדיוק מה שהם רוצים.

<דרור וגשל: אין צורך בשינוי הנוסח, התוצאה היא אותה תוצאה.

יעקב פרי: אוקיי.

יעקב פרי: אומרים שבקשתכם מתמלאת, אומר את זה משרד המשפטים.

יעקב פרי: אז נאשר את זה ככה.

<אבי לוי: לדעתי היא לא מתמלאת.

יעקב פרי: טוב.

יעקב פרי: הלאה.

יעקב פרי: אנחנו מאשרים את סעיף - - -

<קריאה: רגע, רגע, רגע.

יעקב פרי: רגע.

יעקב פרי: ניקסון.

<צבי ניקסון: צבי ניקסון, העורך-דין של קצא"א.

יעקב פרי: אני יודע.

<צבי ניקסון: יש לנו הערה בתקנה 20, שמתייחסת לתקנה 15, וזה למעשה פטור שניתן לגבי נמל אשקלון.

<צבי ניקסון: ואין לנו בעיה לחכות שנגיע לתקנה 20, אבל אנחנו מבקשים פטור מתקנה 15, וזה הוסכם.

יעקב פרי: למה?

<צבי ניקסון: זה הוסכם בתקנה 20, יש רק שאלה של תקופה.

יעקב פרי: אוקיי.

יעקב פרי: נגיע לשם, אז תרים את ידך.

<צבי ניקסון: בסדר גמור.

יעקב פרי: טוב, אז אנחנו יכולים לאשר את 14 – מה זה?

<קריאה: איוש התצפית.

יעקב פרי: איוש התצפית.

יעקב פרי: מי בעד?

יעקב פרי: בעד תקנה 14 – פה אחד

יעקב פרי: כן, הלאה.

יעקב פרי: אני לא מוצא בעיות.

יעקב פרי: יש מישהו שכן מוצא?

יעקב פרי: כן.

<מרב תורג'מן: הערה קטנה.

<מרב תורג'מן: רק אשמח לקבל הסבר, מיהו תאגיד שהוסמך לנהל את התעבורה הימית?

<מרב תורג'מן: מה הפרוצדורה?

יעקב פרי: בסעיף קטן (ג)?

<מרב תורג'מן: כן.

יעקב פרי: כן.

<בילי בירון: בנמלי חיפה, אשדוד ואילת - - -

<מרב תורג'מן: האם לא צריך להגדיר את זה?

<בילי בירון: אנחנו חושבים - - -

<בילי בירון: כן.

<יגאל מאור: בכתב הסמכה, כן.

<דרור וגשל: ברור לכולם.

<בילי בירון: מדובר בכתב הסמכה.

<בילי בירון: בנמלי חיפה, אשדוד ואילת נדרשת הסמכה מפורשת משר התחבורה ומשר האוצר לתת את השירותים האלה של ניהול התעבורה הימית בנמל.

<בילי בירון: מדובר בכתב הסמכה מפורש, פורמלי, שניתן על ידי השרים.

יעקב פרי: אוקיי.

יעקב פרי: טוב, אנחנו יכולים לאשר את הסעיף הזה.

יעקב פרי: מי בעד?

יעקב פרי: בעד תקנה 15 – פה אחד

יעקב פרי: אושר.

<מישל סולטן: שנייה, אפשר איזו הערה?

יעקב פרי: ודאי.

<מישל סולטן: מישל סולטן, רב-חובל נמל אשקלון.

יעקב פרי: כן, אדוני.

<מישל סולטן: בגלל שאשקלון הוא ים פתוח, והמבנה הארגוני קצת שונה מנמל חיפה ואשדוד, אני מבקש להחריג את הנושא הזה של רב-חובל נמל, כי אצלנו בעצם מי שאחראי על תצפית זה מנהל הנמל.

יעקב פרי: תעשו את זה בהוראות פנימיות שלכם.

יעקב פרי: מבחינתי בהוראות פנימיות של קצא"א, תעשו מה שכתוב רב-חובל אצלנו זה מנהל הנמל – אין לי בעיה.

יעקב פרי: אני לא חושב שוועדה בכנסת צריכה לעסוק בזה.

יעקב פרי: נכון?

יעקב פרי: כן, אנחנו אפילו לא מבינים מה זה.

יעקב פרי: לא יהיה נכון - - - אבל מבחינתנו, מה שאני קורא רב-חובל ואתם קוראים מנהל הנמל, מבחינתי ברגע שזה עומד בכל הרגישות ובכל התקנות.

יעקב פרי: לא נשנה בגלל נמל אשקלון, שהוא פתוח, ונמל אשדוד שהוא סגור, או ההיפך.

<מישל סולטן: אם אפשר להחריג אותו.

<מישל סולטן: פשוט חס וחלילה קורה איזה מקרה, כתוב: רב-חובל – אין אותו.

<דרור וגשל: אבל זה צריך להיות הרב-חובל.

<דרור וגשל: זה מה שהתקנה אומרת.

<מרב תורג'מן: בדיוק.

<מרב תורג'מן: הדרישה היא להכשרה הזאת.

<דרור וגשל: לא, שזה יהיה ברור, שאם אצלם זה לא קורה ככה, אז הם צריכים לשנות את דרכיהם כדי שזה יהיה ככה.

יעקב פרי: אז תעשו את זה פנימי מה שאתם רוצים, בעניין הזה ועדת הכלכלה לא תיתן החרגה.

יעקב פרי: לא תחת ניהולי.

יעקב פרי: אנחנו עוברים לסעיף הבא: סמכויות מנהל הנמל.

יעקב פרי: בעיות?

יעקב פרי: מי בעד?

יעקב פרי: בעד תקנה 16– פה אחד

יעקב פרי: אושר.

יעקב פרי: הלאה.

יעקב פרי: זה ברור.

<מרב תורג'מן: אלה הוראות שהן כבר מיותרות בימינו אנו, אבל אוקיי.

יעקב פרי: בסדר.

יעקב פרי: מי בעד?

יעקב פרי: בעד תקנה 17– פה אחד

יעקב פרי: אנחנו ממשיכים – תחילתן.

יעקב פרי: יש למישהו בעיה עם ה-30 ימים?

יעקב פרי: גם פה לא נראית לי בעיה.

יעקב פרי: מי בעד?

יעקב פרי: בעד תקנה 18– פה אחד

יעקב פרי: תקנות.

יעקב פרי: כן.

<צבי ניקסון: אסביר את בקשת קצא"א בנושא הזה.

<צבי ניקסון: נמל אשקלון, כמו שאמר רב-חובל הנמל, זה נמל פתוח.

<צבי ניקסון: יש לנו פחות מ-400 אוניות בשנה, יש ימים שבהם אין אוניות, יש אנייה אחת, שתי אוניות.

<צבי ניקסון: בעיית התצפית היא שונה בתכלית מבעיית התצפית באשדוד או בחיפה.

<צבי ניקסון: לכן גם יש פה את הפטור לשלוש שנים.

יעקב פרי: נכון.

<צבי ניקסון: אנחנו לא ערוכים לתצפית בהתאם לתקנות.

<צבי ניקסון: מה שביקשנו בבקשה למשרד התחבורה היה להשאיר טיוטה של תקנה שהופיעה גם ב-2007, כשהתקנות האלה באו לעולם לראשונה כהצעה, וגם ב-2011.

<צבי ניקסון: וזה גם למעשה להוסיף אפשרות לממונה על הנמלים להאריך את תחולת הפסקאות, למעשה בפסקה (4) פה מופיע, לגבי נמל אשקלון – תקופות נוספות, בהתחשב בנפח התעבורה הימית בנמל.

<צבי ניקסון: נכון.

<צבי ניקסון: עכשיו, כשכתבנו את זה למשרד התחבורה, ענו לנו שהם לא רואים לנכון שבתקנות יופיע דבר שמסמיך את הממונה על הנמלים להעניק פטור, למרות שכפי שאמרתי, זה הופיע פעמיים בטיוטות קודמות שלהם.

<צבי ניקסון: ואז למעשה מה שיקרה, ברור לנו שבעוד שנתיים נצטרך לבוא ולבקש תיקון תקנות.

<צבי ניקסון: ואין שום טעם בזה.

יעקב פרי: וכי מה חשבת?

<צבי ניקסון: אבל חבל.

<דרור וגשל: לא, יש פה בעיה טכנית משפטית ובעיה מהותית.

<דרור וגשל: בעיה טכנית, באמת לא נהוג מה שנקרא אצילת הנאצל.

<דרור וגשל: יש פה סמכויות ספציפיות שהממונה על הנמלים רשאי לתת כשהתקנות חלות.

<דרור וגשל: אם רוצים לעשות תקופה כזאת, אפשר לעשות, אבל זה צריך להיות השר.

<דרור וגשל: ויכול להיות שצריך לתקן פה כדי שלא נצטרך לחזור לוועדה, שנכתוב שההארכה הזאת תהיה ללא אישור ועדה.

<דרור וגשל: אבל הבעיה המהותית היא, וזה מה שאנחנו בדרך כלל עושים וזה מה שהוועדה הזאת מבקשת מאתנו, שכשנקבע יום תחילה, ויש הוראת מעבר לשלוש שנים, כשנותנים סמכות להאריך אותה, בדרך כלל הוועדה מבקשת לגדר את ההארכה הזאת, כי בכל זאת קבענו תקנות באישורכם, זה רלוונטי, ולכן כותבים: ובלבד שההארכה לא תהיה מעבר ל - - -

<צבי ניקסון: אני מציע כאן חלופה אחרת לבעיה המשפטית.

<צבי ניקסון: אני מציע לפטור את נמל אשקלון מהוראות התקנה הזאת לגמרי, ולהסמיך את השר לאחר תקופה של שלוש שנים, אם הוא מוצא לנכון להחיל את התקנות על הנמל.

<צבי ניקסון: לעשות את זה הפוך.

<צבי ניקסון: בצורה כזאת - - -

יעקב פרי: לא.

יעקב פרי: לנמל אשקלון אולי זה טוב, לוועדה זה פחות טוב.

יעקב פרי: אנחנו יכולים להבין את זה.

יעקב פרי: כשאני שואל פה את משרד המשפטים, אם בכל זאת אנחנו יכולים אפילו להגיד שזאת סמכותו של השר בנוסח שאתם - - - להפסיק אחרי שלוש שנים, להאריך אחרי שלוש שנים, עם דיווח, בלי דיווח לוועדת הכלכלה.

<דרור וגשל: אלה תקנות של השר.

<דרור וגשל: זה השר קובע את ההוראות, ולכן הוא יכול - - -

<מרב תורג'מן: אני חושבת שאפשר להסמיך אותו לדחות, אני לא יודעת אם בצו או בהחלטה.

יעקב פרי: או בתקנות.

<מרב תורג'מן: לא, אתה לא יכול להסמיך בתקנות לקבוע - - - אבל להסמיך אותו לקבוע בצו את דחיית התחולה על נמל אשקלון - - -

<דרור וגשל: אבל שוב, זה רק מבחינת הוועדה.

<דרור וגשל: כלומר, מבחינת משרד התחבורה, הם מתכוונים להחיל את זה עליהם בעוד שלוש שנים.

<דרור וגשל: זו הכוונה המוחלטת.

<בילי בירון: ללא ספק.

<בילי בירון: אין כוונה לפטור אותם.

<דרור וגשל: השאלה אם שלוש שנים לא יספיקו להם להתארגן, כי ההחלטה כבר התקבלה.

יעקב פרי: לפי מה שאני מבין מדבריו של עורך-דין ניקסון, זה יהיה forever.

<דרור וגשל: לא, זו לא העמדה.

יעקב פרי: כן.

יעקב פרי: מה, לא תבנה שם נמל באשקלון.

<דרור וגשל: לא, יש נמל, השאלה לגבי חובת תצפית.

יעקב פרי: אני יודע, אבל נמל פתוח.

<יגאל מאור: יש שמה נמל.

<יגאל מאור: ואם אני יכול גם להעיר הערה לגבי שתי התקנות האלה.

יעקב פרי: בבקשה.

<דרור וגשל: ה"גרייס" הזה של השנתיים והשלוש ניתן, בגלל שהסבירו לנו שהם צריכים זמן בשביל להתארגן לדבר הזה.

<דרור וגשל: נמל אשקלון, גם בהיותו נמל פתוח, הוא בעצם הנמל, שבגין אירועים שקרו בו הואץ תהליך כתיבת התקנות האלה.

<דרור וגשל: ואנחנו יודעים על מה מדובר, אין טעם לפרט את זה.

<דרור וגשל: עכשיו, הבעיות האלה, למרות שמאוד חששנו למה שקורה שם בנמל הזה, הסבירו לנו שיש בעיה למלא את יומן התצפית, הסבירו לנו שיש בעיה לעשות את התצפית, ואז ניתן ה"גרייס" הזה - - -

יעקב פרי: אחתוך אותך, סליחה.

יעקב פרי: הציפייה במשרד התחבורה – כביכול או לכאורה, לא יודע במה להשתמש – היא שתוך שלוש שנים יתארגן נמל אשקלון למצב אחר מאשר הוא עכשיו.

<יגאל מאור: נכון.

<בילי בירון: כן.

<דרור וגשל: לקיומה של תצפית.

יעקב פרי: פה נסתתמו טענותי, עורך-דין ניקסון.

<צבי ניקסון: כן, זה לא מה שהבנו אף פעם.

<צבי ניקסון: הבנו שרצו לבחון את זה, ואמרו שיבחנו את זה בעוד שנתיים-שלוש.

<צבי ניקסון: הנמל, מטעמים שכבר הסברתי - - -

יעקב פרי: לא נוכל, לצערי, להיענות.

יעקב פרי: אני מבין את בקשתכם, אני מבין את הכוונה שלכם.

יעקב פרי: הבנתי גם את הציפייה, נקרא לזה, שמשרד התחבורה, היה והם לא יבואו לידי – מה שיכול להיות, אני לא מתווכח אתך – אתם תצטרכו לבוא עם שינוי התקנות או עם בקשה של שר התחבורה, להאריך את התקנות האלה בוועדת הכלכלה.

יעקב פרי: אם אהיה פה, תמצאו אוזן קשבת.

יעקב פרי: ואני מאמין גם, שמי שאני מחליף אותו – איתן גם ייתן לכם אוזן קשבת.

יעקב פרי: על אחרים אני לא יכול להתחייב.

יעקב פרי: אני חושב שיהיה בסדר.

<צבי ניקסון: נצטרך לאחל לך אריכות ימים בתפקיד.

יעקב פרי: תודה רבה.

יעקב פרי: אבל נשאיר את זה ככה.

יעקב פרי: תבין גם את המגבלות שלנו.

יעקב פרי: למרות שיכול להיות שאתה באמת צודק, אבל היות שהציפייה במשרד התחבורה, שיכול להיות שהיא לא תתממש, שההתארגנות בנמל אשקלון תהיה שונה מההתארגנות כפי שהיא היום, אז אנחנו לא יכולים אלא לתת – ואני חושב ששלוש שנים במדינת ישראל זה זמן יותר מסביר.

יעקב פרי: טוב, תודה רבה.

יעקב פרי: אנחנו נאשר את - - -

<מרב תורג'מן: סעיף 19.

<מרב תורג'מן: בעד תקנה 19 – פה אחד

יעקב פרי: כן, אנחנו מאשרים אותו.

יעקב פרי: ואנחנו עוברים לתקנה 20.

יעקב פרי: שואלת או תוהה היועצת המשפטית לימיני אם שישה חודשים זה זמן מספיק.

<מרב תורג'מן: כדי לאפשר לו לעבור את ההכשרה.

יעקב פרי: זה זמן קצר מאוד.

<דרור וגשל: זה שישה חודשים מיום – כלומר, מהיום הוא יכול להיערך במשך לפחות שבעה חודשים קורס של עשרה ימים.

יעקב פרי: אתכם זה מספק?

<דרור וגשל: מספק.

<יגאל מאור: שבוע.

<בילי בירון: קורס של שבוע.

<אבי לוי: כל אלה שהיום בפועל בתצפית, אז יש להם את ההכשרה.

<אבי לוי: ממילא בהוראות המעבר - - -

יעקב פרי: מדברים על חדשים.

<אבי לוי: החדשים – זה לא יחול עליהם.

<דרור וגשל: לא, זה הוראת מעבר, זה על קיימים.

יעקב פרי: - - - גם מרוצים.

יעקב פרי: בעד תקנה 20 – פה אחד

יעקב פרי: בסדר, אז אנחנו יכולים לאשר גם את 19 ולהיכנס לתוספת.

<מרב תורג'מן: 20.

<מרב תורג'מן: תקנה 20, שעניינה הוראות מעבר.

יעקב פרי: כן.

<בילי בירון: תוספת (תקנה 16(א)) (1) מערכת שליטה ובקרה, שתפקידה לאפשר חיווי רציף של התחום הימי תוך שילוב שכבות מידע הנוגעות לתפקוד התצפית (מכ"ם, מד רוח, מד גלים, AIS וכיוצא באלה), כפי שאישר הממונה על הנמלים, בהתחשב - - -

יעקב פרי: רק שאדע, היות שנהייתי סגן רב-חובל, מה זה AIS?

<יגאל מאור: AIS זה מכשיר כמו זע"ט במטוס.

יעקב פרי: תודה.

יעקב פרי: אוקיי.

יעקב פרי: תודה.

<בילי בירון: - - כפי שאישר הממונה על הנמלים, בהתחשב בתנאים הסביבתיים של הנמל.

<בילי בירון: (2) 3 מכשירי קשר (מקלט משדר) בתדרים גבוהים מאוד (VHF) בתקן GMDSS; (3) מערכת לזיהוי אוטומטי של כלי שיט (AIS) ; (4) מכ"ם לטווח שלא יפחת מכיסוי התחום הימי; (5) מצלמות לסיוע במעקב אחר תעבורת כלי השיט בתחום הימי לרבות הקלטת המידע ושמירתו לתקופה שלא תפחת מ-90 ימים; (6) תקשורת קווית (2 קווי טלפון) וטלפון סלולארי לגיבוי; (7) מערכת גיבוי (אל פסק) U.P.S.; (8) ציוד הקלטה לצורך הקלטת כלל התקשורת היוצאת והנכנסת לתצפית, לרבות באמצעות VHF, טלפון קווי, מכ"ם ו-AIS ושמירתו לתקופה שלא תפחת מ- 90 ימים; (9) מד רוח, מד לחץ, מד גשם, מד טמפרטורה ולחות ומכשיר מדידה מטאורולוגי ימי הקשור לפעילות הנמל, שיעמדו בסטנדרטים המתאימים, לפי הארגון המטאורולוגי העולמי (WMO); (10) מד גלים ומד זרם לניטור וחיווי רציף של גלי הים במבואות הנמל; 11) מגלה כיוון רדיו לתחום ה-VHF.

יעקב פרי: "ישראל כץ" – זה לא צריך לאשר?

יעקב פרי: יש הערות למכשור - - - טוב, עוד הערות לתקנות האלה, מלבד מה ששמענו ותיקנו?

יעקב פרי: תבוא עליכם ברכה.

<לאה ורון: התוספת מאושרת?

יעקב פרי: בוודאי.

יעקב פרי: מי אני שלא אאשר AIS ו-VHF?

יעקב פרי: בעד אישור התוספת – פה אחד

יעקב פרי: אישרנו את זה.

יעקב פרי: תבוא עליכם ברכה.